钦定古今图书集成/方舆汇编/职方典/第1316卷 > 韶州府城池考 府志
## 钦定古今图书集成/方舆汇编/职方典/第1316卷 > 韶州府城池考 府志

本府。〈曲江县附郭。〉

韶州府城池　，周围九里三十步，高二丈五尺，基广二丈，中广一丈五尺，上广一丈。吴末，始筑于浈水东莲花岭下。唐刺史邓文进移于武水西南。梁乾化初，录事李光册移州治于武水东、浈水西。五代伪汉白龙二年，刺史梁裴始筑州城。宋皇祐、绍熙间，屡加增修。宝元二年，郡守常九思修望京楼门。见《余襄公记》。明洪武二年，知府徐真重修敌楼二十九座，复建五门：曰湘江，曰干门，曰东门，曰南门，曰西门。永乐初，楼坏，城圮。十五年，千户赵铭、赵贵先后砌筑。天顺七年，重作五门城楼。成化四年修，盖串楼一千一百五十三间，敌楼二十六座。弘治十四年，知府曾涣清出。军民私占南壕一段，北壕二截，各城门外“近城脚壕岸，官楼、店房、瓦草房及赁空地自盖房屋，通共三百四十六间，园地八十三丈五尺。每年各赁纳官租银，以备修城之用。” 嘉靖四年，知府唐昇修筑，倾圮城垣二十馀处。二十年，知府符锡修串楼三百五十间及五门大楼：东曰闻韶，西曰镇越，新开门曰望京，湘江门曰迎恩，南门曰“阜民。” 万历丙辰，洪水决西城而入，随即补葺。天启四年，知府吴兆元另开新东门。崇祯九年，以《堪舆》言，稍徙上数十武，俾巽水隐通泮池。池东南六百零一丈，西临武水，无壕。北二百一十六丈，东北四百零四丈。

外州县

乐昌县城池　，周围三百六十丈，基厚一丈三尺，高倍之，垛墙高四尺。明洪武二年，知县索彦胜始筑土城，开四门。成化二年，知县潘昱重加版筑浚壕。弘冶元年，通判伍惠、知县吴景温、叶蓁、宋瑚，相继甃砖拓五十丈，串楼二百六十八间。弘治庚申，知县袁宾重修。城门四座：东曰东川，西曰西泷，南曰武水，北曰“桂山。” 正德七年，知县林琦筑东、南、北子城。嘉靖二年，知县龙章修串楼，十六年，知县张坚“修四城门。万历八年，知县张祖炳重建四门城楼。崇祯十四年，知县罗铭鼎重加修筑，较前高六尺，厚二尺，增以雉堞，颇壮。” 金汤西郭子城，“嘉靖四十一年，知县王三聘准士民呈，筑子城于西门外，以卫内城。后因泷” 水冲崩城垣堤岸。

皇清顺治十六年，绅衿白世师等具呈知县《卢玑准》。

“《示子城》居民纠金修整，其一切地方夫役，照旧例蠲免。” 池西北长一百五十丈，深五尺，阔倍之，南临武水，东临禄溪。

仁化县城池　，周围二百八十丈，基广一丈，中八尺，上七尺，高一丈，后增高数尺。仁化旧城，唐垂拱所筑，今在县北十里走马坪。宋开宝间，县省入乐昌而城废。咸平三年，复置县于今所，而未有城。至明成化四年，通判蔡周始筑土城。十一年，知县李淮清砌四门以石。十六年，知府王宾、知县翁同修砌以砖石，创门楼四座，串楼二百八十六间，知府王宾记。二十三年，知县丘璥砌砖南壕城脚八十馀丈。正德十年，李萼修北门外子城。嘉靖二十五年，知县严时中重修串楼。万历二十一年，知县司马𬀩重建四门城楼、串楼。崇祯十四年，知县杨宪卿增筑数尺。池东南北二百一十五丈，西北七十丈，阔一丈。东临河，无壕。

乳源县城池　，周围一百八十三丈有奇，高二丈五尺，厚一丈五尺。宋“乾道三年，置县于虞塘，摄事司理刘天锡始筑土城。至淳熙丁未为贼毁，知县曾造重修。德祐乙亥，又为贼毁。至元至正三年，山寨据叛。十二年，郴寇攻陷，义士邓可贤率民置砦固守。明洪武元年，知县张安仁迁于今治，在洲头津，筑土城守之。天” 顺六年，通判杜宥、知县李鉴始易以石，并浚外壕。成化十七年，知县孔俊创串楼一百七十六间，建东南二门，东曰“拱阳” ，南曰“迎薰。” 正德十二年，乐昌猺贼围攻，随被乐昌总甲龚福和等伏兵杀败解围。

嘉靖十二年，知县何澄重修城墙，并浚外壕。四十三年，大罗山贼游劫乡村，时重臣督兵征剿，知县李继芳犒师，城池赖以保全。万历间，知县侯应爵、林文丰、吴邦俊相继重修。崇祯十三年，知县蒋明凤增高五尺。

皇清康熙二年，东方城房倾卸七十五间，知县裘秉。

钫修复，并重建东南二门城楼池。周城深一丈五尺，阔二丈。

翁源县城池　，周围四百六十七丈，高二丈二尺。元末，山寨谭清据今县治，筑土城。明初因之。天顺六年，通判杜宥、知县程振砌以砖石，于城外浚壕。成化三年，知县陶鼎于东、西、南三城门上，建楼三座。十年，知县吴政建敌楼二十一座，串楼四百二十三间。十三年，知县宋经改修敌楼为望楼。典史明彝于城壕外筑“《子城》，今废。”十六年知县顾节、正德十一年知县黄铭、主簿顾兰、嘉靖十一年知县傅云，俱重修。二十五年知县侯仁、三十二年知县金曰于东、南、西三城门外，砌月城。万历四十年，知县万应奎重修。崇祯十一年，知县朱景运“重建南城楼一座，修东、西城楼二座，增高三门月城二尺，并全修”串楼四百五十三间，敌楼一十四座。

皇清顺治十年，知县李宁和建“拱北”、“制胜”二楼。康熙

四年，知县翟延祺重修。池周于城，阔二丈，深半之。

三华镇城池　周围二里，高一丈四尺。池周于城，阔一丈五尺，深半之。明嘉靖末年，贼首官祖政倡乱平之。至隆庆间，馀党张廷光等复炽。壬申，南赣军门李崇提兵讨之，凯旋，题请建镇以善后。原立官兵三百员名，添设县丞专管。后奉裁，以主簿带管，兵数陆续裁减。

皇清设有“韶镇”兵五十名、本县兵二十名防守。

英德县城池　，周围一里有奇，长三百四十八丈，高一丈三尺。按旧《志》，创始于宋，废于元。至明初，仅存八十馀丈。天顺五年，知县杜宥重修。七年，复筑外城。成化二年，城楼火。次年，守备指挥汪宁、知县傅宁，重创西南门楼，并串楼一百六十馀间，角楼五座，鼓楼一座，砌垛口，浚城壕。后知县丘策筑栏马墙。弘治间，通判熊鉴周城开马道六尺。正德元年，知县林克洪用石砌二城门，学士黄谏“记。” 嘉靖二十五年，东城串楼火，知县陈维贤修复。嘉靖三十三年，知县湛廷诏起垛楼四处，以便巡警。崇祯十一年，知县吴永澄两修，加高厚，有《记》。

皇清顺治十八年，知县杨柱臣捐修西南二城门敌。

楼二座池西北约百馀丈，东南临江，无壕堤。